Paytextê Almanya Berlin de û şaristanê Baselî yê Swîsre de 33 qurbanê Qirkerdişê Pirsûsî ameyî yadkerdene.
Berlin de vengdayîşê Yewîya Hêzî ser o aktîvîte ameye kerdene. Huseyîn Yilmazî nameyê NAv-Berlinî sero qisey kerd û ard ziwan ke 33 ciwanan vera faşîzmî têkoşîn kerd.
Basel de zî vengdayîşê Komîteya Rojava, TCŞ, TÊKO-JIN û ÎGÎFî ser o aktîvîteya yadkerdişî ameye kerdene. Aktîvîte de gazî Guneş Erzurumluoglu û Înîsîyatîfê Keyeyanê Pirsûsî derheqê kampanyaya 'Pirsûsî rê edalet, her kesî rê edalet' de qisey kerd.
